ועדת הכלכלה, כנסת 16, פרוטוקול מספר 337, 2004-12-29 09:00

שלום שמחון: אני פותח את הישיבה.

שלום שמחון: אנו דנים בתקנות המועצה לענף הלול (כללים בדבר בחירת נציגי המגדלים).

שלום שמחון: מונחות בפנינו תקנות לבחירת נציגי המגדלים למועצת הלול.

שלום שמחון: אני חושב שהכללים הם טכניים בעיקרם.

שלום שמחון: כמו כן, בהסתמך על פסיקת בג"צ בנושא חוק ההסדרים, זאת פעולה שהיתה צריכה לקרות מזמן.

שלום שמחון: לכן אני מציע שנעשה כל מאמץ כדי לסיים את זה היום.

שלום שמחון: אני מבין שהבעיה היחידה היא חוסר איזון בנקודה אחת, בין המשק המשפחתי למשק השיתופי בפטם.

4414: יש עוד נקודה שבכל נושא ועדת הבחירות הארגון היציג של המגדלים לא מופיע ואין לו שום מעמד.

דוד טל: אדוני, אתה בוודאי תסלח לי, אבל אתה בקי ברזי הלולים והתרנגולות, ואני לא יודע מה ההבדל בין משפחה לבודד.

אליעזר כהן: אני חושב שזה כבר הדיון הרביעי בנושא.

שלום שמחון: לא, זה נושא אחר.

שלום שמחון: יעקב כהן, תעיר את ההערה שלך כשאנחנו נתחיל בדיון.

שלום שמחון: אני רוצה לאחל לחנה פרנקל בהצלחה בתפקידה כיועצת משפטית של משרד החקלאות.

דוד טל: אדוני, אפשר להצטרף לברכות שלך ולאחל ליועצת המשפטית בהצלחה?

דוד טל: לא יעשו לך פה חיים קלים, אבל אני בטוח שאת תמלאי את תפקידך בצורה נאמנה.

שלום שמחון: תומי מנור, תעזור לנו בבקשה לקרוא את התקנות.

תומס מנור: אני קורא את תקנות המועצה לענף הלול (כללים בדבר בחירת נציגי המגדלים), התשס"ה-2004: "בתוקף סמכותנו לפי סעיפים 9 ו-72 – העירו לי כאן שבמקום סעיף 69 צריך לתקן לסעיף 72 – לחוק המועצה לענף הלול (ייצור ושיווק), התשכ"ד-1963 (להלן – החוק), ובאישור ועדת הכלכלה של הכנסת, אנו מתקינים תקנות אלה:

תומס מנור: בתקנות אלה – "בודדים" - מגדלים שאינם כלולים במגזר; "הבחירות" - הבחירות הכלליות של חברים במועצה לענף הלול, מקרב מגדלים; "היום הקובע" - יום 31 בדצמבר שלפני מועד הבחירות; "המנהל" - המנהל הכללי שמונה לפי סעיף 26 לחוק ואם לא מונה, מי שהמינהלה הזמנית הסמיכה לעניין תקנות אלה; "המגזר המשפחתי" - מושב עובדים וכפר שיתופי כמשמעותם בתקנות האגודות; "המגזר השיתופי" - קיבוץ ומושב שיתופי כהגדרתם בתקנות האגודות; "התקופה הקובעת" - השנה שהסתיימה ביום הקובע; "ועדת הבחירות" או - ועדת הבחירות שהוקמה לפי תקנה 7; "הוועדה" "מגדל" - אדם לרבות אגודה שיתופית, אשר עסק כדין בתקופה הקובעת בייצור ושיווק של תוצרת לול, וכן אדם או אגודה כאמור שהפסיקו את העיסוק זמנית, בהיתר מאת המועצה.

תומס מנור: "מגזר" - המגזר המשפחתי והמגזר השיתופי, לפי העניין; "פנקס הבוחרים" - רשימת בעלי הזכות להשתתף בבחירות, שהכינה ועדת הבחירות לפי תקנה 9; "תוצרת לול" - תוצרת ענפי משנה כהגדרתם בסעיף 9 לחוק; "תקנות האגודות" - תקנות האגודות השיתופיות (סוגי אגודות), התשנ"ו-1995.

שלום שמחון: אומר פה יעקב כהן שהוא רוצה להוסיף בהגדרות את ארגון המגדלים.

שלום שמחון: האם זה אפשרי?

4414: אני ביקשתי שארגון המגדלים היציג יהיה מעורב בכל הליך הבחירות גם בוועדת הבחירות וגם בתקנות.

4414: הוא לא מוזכר פה בשום מקום.

תומס מנור: נדמה לי שהבחירות האלה מיועדות ליצור נציגות של מגדלים.

תומס מנור: כרגע אנחנו עוד לא יודעים מי הוא ארגון יציג של מגדלים, אין לנו חוק שקובע ארגון יציג של מגדלים, אין לנו נורמה שקובעת ארגון יציג של מגדלים, כמו חוק הסכמים קיבוציים שבו נקבע איך רואים את ארגון העובדים כארגון יציג.

תומס מנור: לכן אנחנו לא יכולים היום לקבוע איך ייקבע הארגון היציג של המגדלים בתקנות שנועדו לבחור את הנציגים של המגדלים.

חנה פרנקל: זה הבסיס של כל התיקון ושל כל התפיסה שהכוח שלך הוא מצרפי, כלומר אתה בוחר, ומי שיש לו יותר כוח והוא גם נציג הארגון, הוא ייכנס.

דוד טל: איפה צריך לתקן את זה כדי שזה יהיה מוגדר?

חנה פרנקל: אם אין לזה ביטוי אופרטיבי בתקנות, אתה לא מכניס את זה.

קריאה: מי הוא הארגון.

חנה פרנקל: אבל גם לשם מה.

שלום שמחון: ארגון מגדלי העופות בישראל.

4414: ארגון יציג מזה שנים רבות, למעלה מ-40 שנה, גוף ששותפים בו כל הגופים, גם המגדלים, גם המשווקים, גם הסיטונאים, גם הממשלה, וזה לא קשור למה שאתה אומר.

חנה פרנקל: זאת טכניקה ניסוחית, לא מכניסים הגדרה שאין לה שימוש.

שלום שמחון: אם נראה שצריך לחזור לזה, נחזור לזה בהמשך.

אבשלום וילן: ארגון מגדלי בקר קיים 70 שנה.

אבשלום וילן: הגיע שר חדש אז הכל השתנה?

אבשלום וילן: יש בעיה סטטוטורית?

אבשלום וילן: בוא נפתור אותה.

אבשלום וילן: משנים פה סדרי בראשית?

אבשלום וילן: מדובר על ארגונים שקיימים עשרות שנים.

אבשלום וילן: אם יבוא שר חדש, הוא יעיף מהדירה דייר שגר שם שנים?

שלום שמחון: מה אתה מציע שנכתוב פה?

אבשלום וילן: אני מציע שאנחנו בסוף נכניס את זה פנימה, קודם בואו נגמור לקרוא את זה.

אליעזר כהן: ההגיון הוא פשוט, מי שמייצר הוא חלק מהעניין.

אבשלום וילן: הכל פוליטיקה.

אליעזר כהן: אני מדבר עכשיו על הגיון פשוט, לא על פוליטיקה.

אליעזר כהן: מי שמייצר צריך להיות חלק מהעניין, הוא לא יכול להיות מחוץ למחנה, כי הוא חלק מהתעשייה.

שלום שמחון: אני מבין מה שאתה אומר, אבל אני רק מחפש גלגל הצלה פה.

שלום שמחון: מה נכתוב פה לגבי ארגון יציג?

4414: ארגון מגדלי עופות זה הארגון היציג, והוא מוכר.

4414: אני גם מוזמן על ידי ועדות הכלכלה של הכנסת מזה 40 שנה להופיע בשם המגדלים.

4414: המועצה לענף הלול היא גוף שבו שותפים כל הגורמים.

שלום שמחון: מרדכי הלפרין, יש בעיה עם זה?

שלום שמחון: אתה יודע שאם אתה לא תגיד את זה לתומי מנור, זה לא יזוז.

מרדכי הלפרין: יש בעיה, בעיה קשה, מכיוון שמתוך שיחות, לפחות עם אלה שיזמו את החוק שעל פיו מותקנות התקנות האלה, הובן שאחד הדברים העומדים ביסודו זה שלארגון היציג מעולם לא היו בחירות דמוקרטיות.

מרדכי הלפרין: לגבי אותו אחד שיבקש להגיד שזה הארגון היציג - אני בעבודה השוטפת מתייחס לכך שלא קיים ברגע זה ארגון אחר - אם ינסו לתת לאותו ארגון יציג איזשהו מעמד בבחירות האלה, יתחילו להישאל השאלות איפה הבחירות הדמוקרטיות שעל פיהן נבחר אותו ארגון ולא יהיה לזה סוף.

מרדכי הלפרין: בתקנות האלה יש מעמד לעובדי משרד החקלאות ולאחרים, אבל אין כאן להערכתי אפשרות להכניס איזשהו ארגון כשאתה צריך לרדת לבסיס השאלה איך הוא נבחר.

אבשלום וילן: אם המגדלים הגיעו ביניהם להבנות ולהסכמות על הארגון שלהם, והם לא עשו את זה בדרך של בחירות אלא בדרך של גיבוש הסכמות, מה זה משנה?

שלום שמחון: אני רוצה להציע הצעה.

שלום שמחון: מכיוון שאחר כך נגיע לוועדת הבחירות, נוסיף להגדרות "ארגון יציג - - -

לאה ורון: איך לקרוא לזה?

לאה ורון: ארגון המגדלים היציג?

חנה פרנקל: ארגון מגדלים, אבל בשורה התחתונה "מי שקבע השר".

חנה פרנקל: אין הגדרה מהותית.

אבשלום וילן: ארגון מגדלים קובע השר?

אבשלום וילן: מה פתאום.

אבשלום וילן: לא נחזור על החוק הדרקוני שהביאו לפני שנתיים, כי הוא בושה לספר החוקים.

אבשלום וילן: נתנו סמכויות שברוסיה הסובייטית לא נותנים לשר.

קריאה: אבל מה אפשר לעשות שהחוק הזה עבר?

אבשלום וילן: שיכופפו את דידי לחמן-מסר?

אבשלום וילן: אני לא תלוי בה, אני מחוקק עצמאי.

אליעזר כהן: חבר הכנסת וילן צודק.

אליעזר כהן: אתמול דנו בוועדת החוקה, חוק ומשפט על הנושא של ממלא מקום לראש הממשלה.

אליעזר כהן: זה בדיוק אותו סיפור.

אליעזר כהן: זה שחבר הכנסת חיים רמון עשה שגיאה בשנת 1984 ובשנת 1996, לא אומר שאנחנו צריכים לעשות שגיאה שוב.

שלום שמחון: נכתוב בסעיף ההגדרות "ארגון מגדלי העופות – הארגון היציג של מגדלי העופות בישראל".

אליעזר כהן: יפה מאוד.

אבשלום וילן: ברוסיה הסובייטית לא עבדו כמו שעובדים פה.

תומס מנור: אני ממשיך לקרוא: "מועד הבחירות 2. (א) המגדלים יבחרו את נציגיהם למועצה אחת לשלוש שנים, לא יאוחר מחודש יוני במועד שתקבע ועדת הבחירות.

תומס מנור: בחירות ראשונות יתקיימו לא יאוחר מיום כ"ד בסיוון התשס"ה (1 ביולי 2005).

תומס מנור: (ב) הודעה על מועד הבחירות תפרסם ועדת הבחירות כאמור בתקנה 10".

שלום שמחון: אנחנו מצביעים על אישור סעיפים 1 ו-2 – מי בעד?

שלום שמחון: מי נגד?

שלום שמחון: מי נמנע?

שלום שמחון: הצבעה בעד – 4 נגד – אין נמנעים – אין סעיפים 1 ו-2 אושרו.

תומס מנור: אני ממשיך לקרוא את סעיף 3: "הזכות לבחור 3.

תומס מנור: (א) כל מגדל זכאי לבחור בבחירות.

תומס מנור: ולהיבחר (ב) להיבחר בבחירות זכאי מי שהוא – מגדל במגזר המשפחתי וכן בודדים; חבר בקיבוץ או במושב שיתופי שהינם מגדלים.

שלום שמחון: מי בעד סעיף 3?

שלום שמחון: הצבעה בעד – כולם נגד – אין סעיף 3 אושר.

4414: האם הכוונה ב"בודדים" גם לגורמים שמגדלים פטם ולא מגדלים ברשות ובסמכות עם מכסה?

תומס מנור: התשובה שלילית.

תומס מנור: אני קורא את סעיף 4: "קביעת מספר 4.

תומס מנור: ועדת הבחירות תקבע, לפי פנקס הבוחרים, את מספר החברים מכל ענף הנציגים בכל ענף משנה".

תומס מנור: משנה

שלום שמחון: אני מבין שאין הערות לסעיף 4.

שלום שמחון: מי בעד סעיף 4?

שלום שמחון: הצבעה בעד – כולם נגד – אין סעיף 4 אושר.

תומס מנור: אני ממשיך לקרוא: "קביעת המחזור 5.

תומס מנור: (א) ועדת הבחירות תקבע את המחזור הכספי השנתי הכולל של כל ענף הכספי הענפי משנה באופן הבא:

תומס מנור: המחזור הכספי הכולל של ענף גידול עופות להטלה יהיה מכפלה של כמות ביצי המאכל ששווקה בישראל כדין בתקופה הקובעת, לפי רישומי המועצה, במחיר הסיטוני הממוצע של ביצה ביום הקובע".

דוד טל: אתה יכול להסביר את זה?

דוד טל: כמה ענפי משנה יש?

תומס מנור: חמישה.

דוד טל: בגלל הרצון הטוב של היושב ראש להעביר את זה, אני לא עוצר אותך בהרבה דברים אחרים שעדיין לא ברורים לי.

דוד טל: אני לא רוצה לעכב את החקיקה.

תומס מנור: החוק קובע ששני שליש מנציגי המגדלים ייבחרו לפי ההיקף הכספי של הענף, זאת אומרת מחלקים לחמישה ענפי משנה ובודקים מה החלק היחסי של כל ענף בסך כל תוצרת הענף.

תומס מנור: על מנת לקבוע את המחזור הכספי של כל ענף, יצרנו נוסחה של סך כל הייצור, כדי לראות מה חלקו היחסי בכמויות של כל ענף, כפול מחיר התוצרת במועד מסוים, וכך מגיעים לחלק היחסי ברמה הכלכלית של כל ענף מסך כל הייצור בשנה האחרונה.

תומס מנור: לקחנו את השנה האחרונה כמודל לצורך קביעת היחסיות הזאת.

תומס מנור: דוד טל: מי קובע את היום הזה שעל פיו נכפיל את הסך הכל שמצטבר לנו?

תומס מנור: מי קובע אם מדובר בתחילת יוני, תחילת ינואר, אחרי ההטלה או לפניה?

תומס מנור: המכפלה מורכבת מכמות וממחיר.

תומס מנור: הכמות היא הכמות במשך כל השנה.

תומס מנור: המחיר תלוי בענף.

תומס מנור: בביצים יש מחיר סיטוני מפוקח, קבוע בצו, ואנחנו מכפילים במחיר הזה שלא השתנה בשנה האחרונה.

תומס מנור: יש ענפים כמו האווזים ששם יש ייצוא, אז אנחנו לוקחים ממוצע לאורך כל השנה.

תומס מנור: זה תלוי בענף.

שמרית שקד: אבל פה לא כתוב המחיר הממוצע, אלא המחיר ביום הקובע.

תומס מנור: תלוי במה, לגבי ביצים זה ביום הקובע.

שלום שמחון: הוא דיבר עכשיו על הביצים.

חנה פרנקל: אני רוצה לחזור להגדרות.

חנה פרנקל: אני מאמינה שלהכנסת הארגון הייצוגי רק ברמת ההגדרות אין שום משמעות משפטית.

לאה ורון: אנחנו נחליט בסיום התקנות.

חנה פרנקל: אבל ככל שיהיה מעמד לארגון היציג או יינתן לו איזשהו ביטוי משמעותי, השר יחזור בו.

חנה פרנקל: אני רוצה לומר את זה לפרוטוקול, שהשר יחזור בו ושהוא שומר לעצמו את הזכות למשוך חזרה את התקנות.

אבשלום וילן: הוא תמיד יכול לעשות את זה, הוא לא חייב לחתום על זה.

חנה פרנקל: אני רוצה שזה יהיה ברור ושזה ייכתב בפרוטוקול.

דוד טל: השר לא חייב לחתום על זה.

תומס מנור: אני ממשיך לקרוא: המחזור הכספי השנתי הכולל של ענף גידול התרנגולים לפיטום יהיה מכפלה של כמות בשר התרנגולים לפיטום ששווקה בישראל כדין בתקופה הקובעת, לפי רישומי המועצה, במחיר הסיטוני של ק"ג בשר פטם ביום הקובע; המחזור הכספי השנתי הכולל של ענף גידול תרנגולי הודו, יהיה מכפלה של כמות בשר תרנגולי ההודו ששווקה בישראל כדין בתקופה הקובעת, לפי רישומי המועצה, במחיר הסיטוני של ק"ג בשר תרנגולו הודו ביום הקובע; המחזור הכספי השנתי הכולל של ענף גידול עופות לרביה יהיה מכפלה של כמות האפרוחים ששווקה בישראל כדין בתקופה הקובעת, לפי רישומי המועצה, מחולקת לפי אפרוחים להטלה, אפרוחים לפיטום ואפרוחי הודים, במחיר הממוצע שבו נמכר כל סוג אפרוחים כאמור ביום הקובע".

דוד טל: אתה קורא עכשיו את ענפי המשנה?

תומס מנור: כן.

תומס מנור: אני ממשיך לקרוא: "(5) המחזור הכספי השנתי הכולל של ענף גידול אווזים ומולרדים יהיה מכפלה של כמות כבד אווזים ומולרדים ששווקה בישראל או יוצאה מישראל בתקופה הקובעת, לפי רישומי המועצה ורישומי אגף המכס ומע"מ, במחיר הממוצע שבו נמכר כבד כאמור בישראל או במחיר הממוצע שבו הוא נמכר ליצוא, לפי העניין, לפי קביעת המנהל".

דוד טל: אגב, מה ההבדל בין מולרד לבין אווז?

תומס מנור: מולרד זאת הכלאה.

תומס מנור: אני ממשיך לקרוא: "בתקנת משנה זו, "מחיר ביום הקובע" – לפי קביעת המנהל.

תומס מנור: (ב) במחזור הכספי השנתי הכולל שנקבע לפי תקנת משנה (א) יצוין חלקו היחסי של כל מגזר באותו ענף משנה, ולעניין זה ייכללו הבודדים במגזר המשפחתי.

תומס מנור: (בתקנה זו – הייצור המגזרי)".

חנה פרנקל: יש בקשה מהשר למשוך הכל חזרה, בגלל הכנסת ההגדרה של ארגון יציג.

שלום שמחון: תמשיך לקרוא בבקשה.

תומס מנור: אני ממשיך לקרוא: (ג) בקביעת מספרם של שני שלישים מחברי המועצה מענפי המשנה הנזכרים בתקנת משנה (1) עד (4) יינתן ייצוג יחסי לכל מגזר לפי היחס בין הייצור המגזרי למחזור הכספי השנתי הכולל באותו ענף משנה (להלן – הייצוג המגזרי)".

דוד טל: מדוע אנחנו ממשיכים לקרוא?

דוד טל: אם השר מושך את זה, אנחנו מבזבזים את זמננו לריק.

אבשלום וילן: אנחנו לא חברי מרכז ליכוד, אנחנו עצמאים, יש לנו אפשרות להמשיך לקרוא ואחרי זה להחליט.

אבשלום וילן: אנחנו לא מקבלים הוראות.

דוד טל: אנחנו לא מקבלים הוראות, אבל השר מושך את זה.

אבשלום וילן: אנחנו לא נעשה פופוליטיקה, ואנחנו נעבוד עניינית.

אבשלום וילן: האם השר דיבר עם יושב ראש הוועדה?

שלום שמחון: קודם כל, השר לא דיבר אתי.

שלום שמחון: התקנות הן על שולחן הוועדה והן כרגע של הוועדה.

שלום שמחון: אם השר לא ירצה לחתום עליהן כשנסיים את העבודה, שלא יחתום עליהן.

שלום שמחון: אני לא מכריח אותו לחתום עליהן.

אליעזר כהן: בדיוק, מכיוון שאדוני היושב ראש עוזב בקרוב, אני אומר למנהלת של הוועדה שמבחינתך אנחנו עושים את העבודה.

דובי מילר: בסעיפים (א)(1) עד (4) אני מציע גם להתייחס למחיר הממוצע ולא למחיר ביום הקובע.

דובי מילר: בחלק מהענפים האלה בעת משבר או בערב חג עלול להיווצר מצב שלמישהו יהיה אינטרס לבחור דווקא יום כזה.

דוד טל: אז מה יהיה השקלול?

דובי מילר: המחיר הממוצע של הענף במשך השנה, ולא איזה יום מסוים שיכול להיות שלמישהו יהיה אינטרס לבחור בו כי היה אז משבר בענף.

קריאה: כולם באותו יחס.

שלום שמחון: לא יהיה הבדל, זה לא משנה.

דובי מילר: לגבי סעיף (ג), לכולנו יש אינטרס שהמועצה תפעל בשיתוף של כל הגורמים.

דוד טל: אני אגיד לך את האמת, אני לא מבין את הפוליטיקה מאחורי הקלעים.

דוד טל: ביקשתי כאן הבהרות מהיושב ראש.

דוד טל: בגלל שהוא רצה להעביר את התקנות, נטיתי לקבל את העמדה שלו ולרוץ עם התקנות, אבל אני לא מכיר את הכוחות שפועלים מאחורי הקלעים.

דובי מילר: יש הסכמה מלאה בין כל המגזרים שמוזכרים פה, קיבוצים ומושבים, שכדי שהמועצה תפעל כמו שצריך, בסעיף (ג) במקום לומר "בקביעת מספרם של שני שלישים" יש לכתוב את היחס 80%-20%.

שלום שמחון: לגבי מה?

שלום שמחון: לגבי הכל?

דובי מילר: המרכיב הכספי יהיה 80%.

שלום שמחון: אבל אתם תאבדו נציג.

שמרית שקד: זה לא ניתן וזה לא אפשרי, כי החוק עצמו קובע שהייצוג יהיה שני שליש ושליש לפי מחזור כספי.

שמרית שקד: זה כתוב בסעיף 9 לחוק.

אבשלום וילן: איפה עבר החוק?

שלום שמחון: בוועדת הכספים.

אבשלום וילן: האם זה חוק במסגרת חוק ההסדרים?

אבשלום וילן: כמה זמן מחזיק חוק ההסדרים?

לאה ורון: לעולם, עד אשר משנים אותו.

שמרית שקד: אלא אם כן הוא מוגבל בתחולה שלו.

אבשלום וילן: אפשר לבדוק בבקשה את התחולה?

אבשלום וילן: אני רוצה גם לבדוק האם הצביעו עליו ספציפית בקריאה שנייה ושלישית.

חנה פרנקל: אתה עוקף את חוקיות החוק?

אבשלום וילן: חס וחלילה, אני מבקש לבדוק את המצב המשפטי של החוק.

אבשלום וילן: אני לא בטוח שהחוק הזה עבר את כל סדרי הדיון.

תומס מנור: חבר הכנסת וילן, היתה עתירה נגד החוק.

תומס מנור: חוק ההסדרים הספציפי הזה תיקן את חוק המועצה לענף הלול, הוא לא יצר חקיקה עצמאית משל עצמו, אלא הוא פשוט הכניס תיקונים בחוק המועצה.

תומס מנור: עתרו נגדו והעתירה בסופו של דבר נדחתה.

תומס מנור: אני הייתי בין העותרים.

אבשלום וילן: אני רק רוצה להבין האם החוק תקף.

שמרית שקד: חזקת התקינות היא שהליכי החקיקה נעשו כראוי.

שמרית שקד: ההנחה היא שהחקיקה נעשתה כמו שצריך, אבל אני אבדוק את זה.

אבשלום וילן: כי אם לא, יכול להיות שאגיש הצעת חוק פרטית.

שלום שמחון: מי בעד סעיף 5?

שלום שמחון: מי נגד?

שלום שמחון: מי נמנע?

שלום שמחון: הצבעה בעד – כולם נגד – אין סעיף 5 אושר.

שלום שמחון: סעיף 5 אושר.

שלום שמחון: אם זה בחוק, אני לא יכול לעשות דבר.

רזי יהל: אני מדבר על הפרופורציות שבהן מחולקים המגדלים על פי הנייר הזה.

שלום שמחון: מר הלפרין, האם אפשר לעשות משהו ולתת עוד נציג לפטם למגזר השיתופי?

מרדכי הלפרין: בכל מקום שאפשר היה לעשות את זה, עשינו את זה.

מרדכי הלפרין: עכשיו שינינו את הרכב קרן הפטמים למשל, שזאת ההנהלה של ענף הפטמים, ומבלי לשאול הרבה שאלות - אולי מישהו שהיה צריך להישאל - עשינו את זה, מכיוון שאנחנו חושבים שצריך לתת ייצוג הולם.

מרדכי הלפרין: פה זאת חקיקה שהתקבלה.

מרדכי הלפרין: אני גם לא חושב שיש כאן איזשהו עיוות, מכיוון שצריכה להיות פרופורציה גם למספר המגדלים.

מרדכי הלפרין: אתה לא יכול למחוק את המושג שנקרא מספר מגדלים.

מרדכי הלפרין: יש בענף הפטם 600-700 מגדלים, כשכל מגדל הוא עולם בפני עצמו.

מרדכי הלפרין: יש באמת שאלה של הכמות שהוא מגדל, שזאת הפונקציה של המחזור הכספי, אבל יש גם מגדל שכמגדל אתה צריך לתת לו ייצוג ואתה לא יכול למחוק אותו.

מרדכי הלפרין: אני חושב שדווקא בנושא הזה אם החוק נתן ייצוג של שני שליש ושליש, יש איזשהו היגיון מאחורי העניין.

שלום שמחון: הם אומרים שבמחזור הכספי הם בערך 60% מול 40%.

מרדכי הלפרין: זה נכון.

שלום שמחון: במגדלים את הקיבוץ סופרים כאחד במכפלה של הדבר הזה.

שלום שמחון: יוצא מצב שלמרות שהם רוב בענף הזה, המשק המשפחתי הוא חמישה מגדלים והם ארבעה.

מרדכי הלפרין: כשאתה אומר רוב בענף הזה, אתה מתכוון לרוב מבחינת הכמות, אבל יש גם רוב שמתייחס למגדלים.

אבשלום וילן: אבל אני מפנה אותך לחוק.

אבשלום וילן: אני כחבר אגודה שיתופית של קיבוץ, בניגוד למושב, אומר לך שאמצעי הייצור בלול פטם מתחלקים בין 201 החברים שלו.

אבשלום וילן: מבחינה משפטית טהורה, אנחנו 201 מגדלים.

אבשלום וילן: הרי אין בזה שום היגיון, זאת גם החלוקה ההיסטורית.

אבשלום וילן: התנועה ההתיישבותית הגיעה להסדרים היסטוריים, שעד שהגיע השר האחרון ופירק אותם ברגל גסה ובזרוע ברוטלית, הם עבדו.

אבשלום וילן: גם בחלב יש הרבה מגדלים במושבים קטנים שביחד הם בודקים לפי כמות החלב ויש מכסות חלב, וכך זה עבד גם בפטם ובדברים אחרים.

אבשלום וילן: מי שבא לשנות סדרי בראשית, צריך להיות גם רציונל משפטי עמו.

אבשלום וילן: זה שהיה מחטף והחוק שונה, אני יודע.

אבשלום וילן: הצבעתי נגד.

אבשלום וילן: היה כבר מי שאמר, גם בית המשפט - - - יש אומנם הרבה מגדלים במושבים קטנים, אבל אני רואה שלפי הנוסחה יש מכפלה של כמות ומחיר, וזה הגיוני.

אבשלום וילן: לגבי הבעלות או הגידול, אני אחד חלקי 201 במכסת הפטם שהיתה – היום כבר אין מכסה - של קיבוץ, וכל חבר מושב של מושב, אז למה צריך לשנות את ההסדרים ההיסטוריים?

אבשלום וילן: אני גם לא אתווכח על 5% לפה או על 5% לשם, אבל בסך הכל היו הבנות לגבי הענף, אז למה פתאום לשנות סדרי בראשית?

אבשלום וילן: איזה הגיון יש בזה?

מרדכי הלפרין: אם כבר הזכרת את הנושא של קיבוץ מגדל ומכסה של 200 חברים למשל, אנחנו יודעים את האמת ומה המצב בשטח היום.

מרדכי הלפרין: על שולחנה של הוועדה מונחים כללים, שאני מקווה שידונו בהם בימים הקרובים, והם באים אולי לעצור קצת את הסחף הזה.

מרדכי הלפרין: הגידול הזה נהיה בשנים האחרונות גידול תעשייתי מרוכז, חלקו הגדול בידי אינטגרציות, שביניהן ובין חברי הקיבוצים עצמם הקשר הוא רופף ביותר, ואתה יודע למה אתה מתכוון.

דוד טל: מר הלפרין, אולי תסביר לי?

דוד טל: אני באמת לא יודע על מה אתה מדבר.

דוד טל: אני רוצה לדעת.

אבשלום וילן: ובכל העולם אין אינטגרציה?

אבשלום וילן: ובמושבים זה לא ככה?

מרדכי הלפרין: אתן לך דוגמה.

מרדכי הלפרין: לולי הפטם בצפון מרוכזים היום בידי אינטגרציה ששמה "מילואות".

מרדכי הלפרין: האינטגרציה הזאת שייכת לקיבוצים.

מרדכי הלפרין: הגידול לא על ידי חברי הקיבוצים.

אליעזר כהן: אבל זה OUTSOURCING.

מרדכי הלפרין: בדיוק, ולכן אנחנו נדרשים לשאלת הייצוג של החקלאים שהם בעלי המכסות, ועד רגע זה יש מכסות, כאשר המכסה הבסיסית קיימת וישנה.

מרדכי הלפרין: אם אנחנו רוצים שבמועצה לענף הלול ייוצגו המגדלים החקלאים ולא האינטגרציה, אנחנו צריכים להישאר בנוסחה הזאת.

תומס מנור: אני חושב שאתם מקדימים את המאוחר, משום שאנחנו בתקנות האלה – ואני גם ישבתי עם חברים שלכם כדי לראות איך פותרים את הבעיה ומתגברים על גזירת החוק, משום שלפי החוק יכולת בכלל להגיד שקיבוץ זה כל אחד – בהגדרות של הכסף כן נותנים משקל.

מרדכי הלפרין: משקל יתר, שני שליש.

תומס מנור: נכון, אנחנו נותנים משקל יתר, כי אנחנו מחלקים את הבחירות ואת המועמדות בין המגזר הפרטי למגזר השיתופי.

תומס מנור: למגזר השיתופי יש זכות לבחור את נציגיו הוא לפי המשקל הכספי שלו, ובמשקל הכספי - להבדיל מהמשקל האינדיבידואלי - הוא גדול, ולכן ניתן לזה ביטוי.

רזי יהל: הוא לא גובר.

רזי יהל: אדוני היושב ראש, ראוי לדעת שגם כאשר מדובר רק בשליש של מספר המגדלים, מספר המגדלים גובר על המכפלות לפי הכסף, כלומר צריך לעלות משני שליש ל-80% כמו שאנחנו ממליצים.

דובי מילר: בעיקר כשיש הרבה מאוד מגדלים קטנים שפשוט לא מגדלים.

שלום שמחון: אבל אני לא יכול לעשות את זה, זה בחקיקה.

רזי יהל: השאלה אם אי אפשר להמליץ.

דוד טל: אפשר, אפשרי שחבר הכנסת וילן יגיש הצעת חוק, ואני מוכן להצטרף אליה.

שלום שמחון: אנחנו אישרנו את סעיף 5.

שלום שמחון: אנחנו עוברים לסעיף 6 – מחוזות בחירה.

תומס מנור: אני קורא את סעיף 6: "6.

תומס מנור: (א) לעניין הבחירות יהיו שני אזורים ואלה הם: אזור הצפון הכולל את מחוזות הצפון וחיפה ואזור הדרום הכולל את מחוזות ירושלים, הדרום, תל-אביב והמרכז; לעניין זה "מחוז" – כמשמעותו בהודעה על חלוקת שטח המדינה למחוזות ולנפות ותיאור גבולותיהם מיום 20.3.1957".

דוד טל: למה 1957 ולא 1967 למשל?

תומס מנור: זאת הודעה היסטורית שתוקנה בדרך, אפילו ב-1994.

דוד טל: האם בשנת 1957 היו הגבולות של המחוז אחרים?

תומס מנור: לא, המקור המשפטי של הנורמה הוא בשנת 1957.

תומס מנור: הערת שוליים מספר 3 מפנה לשני תיקונים, ושם תיקנו את הנפות.

תומס מנור: אלה הן נפות מעודכנות, אלה לא נפות היסטוריות משנת 1957.

תומס מנור: אני ממשיך לקרוא: "(ב) בוחר רשאי להצביע רק בתחנת הקלפי של האזור שבפנקס הבוחרים שלו כלול שמו".

שלום שמחון: מה הציפייה?

שלום שמחון: שאימא שלי תבוא לעפולה להצביע?

תומס מנור: יהיו קלפיות.

שלום שמחון: מי בעד סעיף 6?

שלום שמחון: הצבעה בעד – כולם נגד – אין סעיף 6 אושר.

שלום שמחון: סעיף 6 אושר.

תומס מנור: אני קורא את סעיף 7: "ועדת הבחירות 7.

תומס מנור: (א) תוך שלושים ימים מיום פרסומן של תקנות אלה תוקם ועדת בחירות בהרכב שלהלן: נציג שר החקלאות ופיתוח הכפר מבין עובדי משרדו והוא יהיה היושב ראש; נציג של כל ענף משנה שייבחר בידי נציגיו של אותו ענף משנה במועצה; לעניין זה יראו כענף משנה אחד את ענפי המשנה של גידול עופות לרבייה וגידול אווזים ומולרדים, וכענף משנה אחד את ענפי המשנה של גידול תרנגולים לפיטום ותרנגולי הודו.

שלום שמחון: תהיה פסקה (3) חדשה, ובה יהיה כתוב "נציג של ארגון מגדלי העופות בישראל", ואחרי זה תהיה פסקה (4).

שלום שמחון: האם יש התנגדות לחברי הכנסת?

אבשלום וילן: אני בעד.

לאה ורון: פסקה (3) תסומן כפסקה (4).

תומס מנור: אני ממשיך לקרוא: "(4) על אף האמור בפסקה (2), לצורך קיום בחירות ראשונות על פי תקנות אלה, ייבחרו הנציגים של ענפי המשנה על-ידי המינהלה הזמנית שמונתה לפי סעיף 76 לחוק.

תומס מנור: יושב-ראש הוועדה יכנס את ועדת הבחירות לישיבה ראשונה, לא יאוחר מ-90 ימים לפני יום הבחירות.

תומס מנור: המניין החוקי לישיבה של הוועדה הוא רוב חבריה; לא היה מניין חוקי בשעה שנקבעה לפתיחת הישיבה תידחה הישיבה במחצית השעה ואז תהיה הישיבה חוקית בכל מספר של נוכחים, ובלבד שיהיו נוכחים בה לפחות שניים מבין חברי הוועדה, ובהם היושב ראש.

תומס מנור: החלטה של ועדת הבחירות תתקבל ברוב קולותיהם של חברי הוועדה המצביעים בישיבה שיש בה מניין חוקי; היו הקולות שקולים, יכריע קולו של היושב ראש".

שלום שמחון: האם יש הערות לסעיף 7? אין.

שלום שמחון: מי בעד?

שלום שמחון: הצבעה בעד – רוב נגד – מיעוט סעיף 7 אושר.

שלום שמחון: תודה, סעיף 7 אושר.

תומס מנור: אתה מכניס את הפסקה החדשה אחרי פסקה (2)?

שלום שמחון: יש נציג של שר החקלאות, נציג של כל ענף ונציג של ארגון מגדלי העופות.

תומס מנור: אבל למעשה יש לך בפסקה (2) נציג של כל ענף משנה שייבחר בידי נציגיו, זאת אומרת שהמגדלים כבר בוחרים את הנציגים.

שלום שמחון: איך הם בוחרים את הנציגים?

שלום שמחון: הם אמרו שאין שום פורום לבחור.

תומס מנור: במסגרת הארגון הם יכולים לבחור.

שלום שמחון: אל תכניס אותי לפינה, אני גם לא מכניס אתכם לפינה.

שלום שמחון: זה מס שפתיים, מה נשאר פה?

שלום שמחון: השר שולט פה בכל.

שלום שמחון: תאמין לי שיעקב כהן מסתדר מצוין עם מרדכי הלפרין.

שלום שמחון: אנחנו צריכים לריב בגלל שמישהו אחר רב?

ביל שליו: לפסול אותו - - -

שלום שמחון: מה יש לפסול את זה?

שלום שמחון: אם הייתי אומר לצרף לזה את איתן בן-דוד, אני מבין, אבל לא אמרתי את זה.

שלום שמחון: אני יודע שהם מסתדרים.

ביל שליו: אתה חושב שהוא פחות אדום - - -

שלום שמחון: אני בטוח.

אבשלום וילן: ביום שתתחילו להתעסק בחקלאות ולא בפוליטיקה, הכל יסתדר.

אליעזר כהן: אני מוכרח לומר הערה פוליטית קצרצרה.

אליעזר כהן: כשאני שומע את השמאל מדבר על חקלאות ועל התיישבות, אני לא מבין למה הוא מתנהג כפי שהוא מתנהג כלפי עקירת היישובים.

אליעזר כהן: בנו את הארץ הזאת, יישבו את העם היהודי בארץ-ישראל, ועכשיו הם מצטרפים לממשלה כדי להעיף יהודים מארץ ישראל.

אליעזר כהן: אני לא קולט את העניין הזה.

אבשלום וילן: כדי לבנות את החקלאות הישראלית על רגליים איתנות.

תומס מנור: אני ממשיך לקרוא: "אישור הרכב 8. (א) המועצה תעביר לוועדת הבחירות הודעה בדבר מספרם של החברים נציגי המגדלים מכל ענף משנה שיש לקבוע לפי תקנה 4, שישים ימים לפני מועד הבחירות.

תומס מנור: (ב) ועדת הבחירות תבדוק את הודעת המועצה ואם תמצא כי נפלו בה ליקויים, תהיה רשאית לתקנם עד ארבעים וחמישה ימים לפני מועד הבחירות.

שלום שמחון: מי בעד סעיף 8?

שלום שמחון: הצבעה בעד – כולם נגד – אין סעיף 8 אושר.

שלום שמחון: סעיף 8 מאושר.

תומס מנור: אני ממשיך לקרוא: "הכנת פנקס 9.

תומס מנור: (א) המנהל ימסור לוועדת הבחירות רשימה של כל המגדלים לא יאוחר מהיום בוחרים התשעים שלפני יום הבחירות; ברשימה יפורטו לגבי כל מגדל שם המשפחה והשם הפרטי, מספר תעודת זהות, מספר יצרן במועצה, מען, מגזר וענף משנה.

תומס מנור: (ב) הוועדה תכין פנקס בוחרים לפי חלוקה לאזורי בחירה כאמור בתקנה 6, כאשר בכל אזור חלוקה לענפי משנה; הפנקס יכלול את הפרטים שבתקנת משנה (א).

תומס מנור: (ג) לא יאוחר משישים ימים לפני יום הבחירות תציג ועדת הבחירות העתק מפנקס הבוחרים במשרדי המועצה, במשרדי המועצות האזוריות והמקומיות שבאזורים הנזכרים בתקנה 6, ובכל מקום נוסף שוועדת הבחירות תורה להציגם.

שלום שמחון: מי בעד סעיף 9?

שלום שמחון: הצבעה בעד – כולם נגד – אין סעיף 9 אושר.

שלום שמחון: סעיף 9 אושר.

תומס מנור: אני ממשיך לקרוא: "הודעת בחירות 10.

תומס מנור: עם הצגת פנקס הבוחרים תפרסם ועדת הבחירות, בפרסום בעל תפוצה בקרב ציבור המגדלים שקבעה וכן במשרדי המועצה, הודעה שבה יפורטו: דבר הצגת פנקס הבוחרים ומקום הצגתו; יום הבחירות; המקום והמועד האחרון להגשת שמות המועמדים לוועדת הבחירות; מספר חברי המועצה העומדים לבחירה, בחלוקה לענפי המשנה והייצוג המגזרי; מקומן של תחנות הקלפי; שעות ההצבעה; תמצית ההוראות הקבועות בתקנה 21.

תומס מנור: כל מידע נוסף שתראה ועדת הבחירות לנכון לפרסם.

שלום שמחון: האם יש הערות לסעיף 10? אין.

שלום שמחון: מי בעד סעיף 10?

שלום שמחון: הצבעה בעד – כולם נגד – אין סעיף 10 אושר.

שלום שמחון: סעיף 10 אושר.

תומס מנור: אני ממשיך לקרוא: "בדיקת רישום 11.

תומס מנור: (א) לא יאוחר מהיום הארבעים וחמישה לפני יום הבחירות רשאי כל אדם בפנקס להגיש בכתב לוועדת הבחירות בקשה מנומקת לבירור הסיבה שהוא לא נרשם בפנקס הבוחרים או שהוא או זולתו נרשמו בפנקס הבוחרים שלא כדין.

תומס מנור: (ב) ועדת הבחירות תבדוק את טענות המבקש, תתקן את הפנקס, אם נדרש לפי ממצאיה, תודיע את החלטתה למבקש ותפרסם את דבר התיקונים שנעשו בפנקס הבוחרים לא יאוחר מהיום השלושים וחמישה לפני יום הבחירות".

שלום שמחון: מר הלפרין, מי שהיה בהשבתה בוחר?

מרדכי הלפרין: כן, יש כאן התייחסות מיוחדת בהגדרה לעניין הזה.

שלום שמחון: מי בעד סעיף 11?

שלום שמחון: הצבעה בעד – כולם נגד – אין סעיף 11 אושר.

שלום שמחון: תודה, סעיף 11 אושר.

תומס מנור: אני ממשיך לקרוא: "כתב מועמדות 12.

תומס מנור: מגדל המבקש להיבחר למועצה יגיש ליושב ראש ועדת הבחירות כתב מועמדות לפי טופס 11 שבתוספת (להלן – כתב מועמדות), לא יאוחר מן היום השלושים שלפני יום הבחירות, בשעות ובמקום שנקבעו בהודעה כאמור בתקנה 10(3).

שלום שמחון: יש הערות לסעיף 12? אין.

שלום שמחון: מי בעד סעיף 12?

שלום שמחון: הצבעה בעד – כולם נגד – אין סעיף 12 אושר.

שלום שמחון: סעיף 12 אושר.

תומס מנור: אני ממשיך לקרוא: "בדיקת כתבי 13.

תומס מנור: (א) ועדת הבחירות תבדוק את כתבי המועמדות ותחליט אם הוגשו כדין.

תומס מנור: מועמדות ותיקון ליקויים (ב) מצאה ועדת הבחירות ליקויים בכתב מועמדות, תודיע על כך בכתב לאותו מועמד לא יאוחר מהיום העשרים ואחד שלפני יום הבחירות והוא יהיה רשאי לתקן את הליקויים עד היום החמישה עשר לפני יום הבחירות.

תומס מנור: (ג) ועדת הבחירות תודיע למועמד בכתב את החלטתה לפי סעיף זה עד היום העשירי לפני יום הבחירות".

שלום שמחון: האם יש הערות לסעיף 13? אין.

שלום שמחון: מי בעד סעיף 13?

שלום שמחון: הצבעה בעד – כולם נגד – אין סעיף 13 אושר.

שלום שמחון: סעיף 13 אושר.

תומס מנור: אני ממשיך לקרוא: "פרטי רשימת 14.

תומס מנור: לא יאוחר מהיום השביעי לפני יום הבחירות תפרסם ועדת הבחירות המועמדים את שמות המועמדים שאישרה, בחלוקה לאזורי בחירה וענפי משנה; ברשימות המועמדים יהיו רשומים, במקום בולט לעין, המדדים האזוריים של כל ענף משנה שנקבעו לפי תקנה 15.

שלום שמחון: האם יש הערות לסעיף 14? אין.

שלום שמחון: מי בעד סעיף 14?

שלום שמחון: הצבעה בעד – כולם נגד – אין סעיף 14 אושר.

שלום שמחון: סעיף 14 אושר.

אליעזר כהן: הלוואי שיהיה תקנון כזה לכל המפלגות.

תומס מנור: אני ממשיך לקרוא: "קביעת מדד 15.

תומס מנור: (א) ועדת הבחירות תקבע עד ארבעים וחמישה ימים לפני יום הבחירות, אזורי ביחס לכל אזור את מספר הנציגים שיבחרו המגדלים הרשומים בפנקס הבוחרים של אותו אזור, בחלוקה לענפי המשנה והייצוג המגזרי (להלן – מדד אזורי).

תומס מנור: (ב) המדד האזורי ביחס לכל ענף משנה יהיה המנה המתקבלת מחלוקת מספר המגדלים מענף משנה הרשומים בפנקס הבוחרים של אותו אזור בכלל מספר המגדלים באותו ענף משנה הרשומים בפנקס כאמור בתקנה 9, כשהיא מוכפלת במספר הנציגים שנקבע לאותו ענף משנה לפי סעיף 9 לחוק ושהודע עליו לפי תקנה 10(4).

אבשלום וילן: מה זה פנקס הבוחרים?

אבשלום וילן: לקיבוץ מגדל אחד?

תומס מנור: המכסה היא של הקיבוץ, לא של המגדל.

תומס מנור: יש ייפוי כוח, הקיבוץ מייפה את כוחו של אדם להצביע.

שלום שמחון: תאמין לי שאפשר לגלות רוחב לב, אל תהיו קטנוניים.

4414: בהנחה שכל מגזר בוחר את נציגיו והתנועה הקיבוצית יודעת להסתדר ולהציג את המועמדים שלה, היא לכאורה לא צריכה לקיים בחירות.

4414: איך נותנים לזה ביטוי בחוק?

4414: הרי כל מגזר בוחר את נציגיו.

4414: התנועה הקיבוצית דואגת שיהיו לה חמישה מועמדים ולא יותר, היא לא צריכה לקיים בחירות, והיא רוצה כיסוי לכך שאותם חמישה שמות יהיו אנשים שלה, אז איך נותנים פה מענה?

ביל שליו: יש ייפוי כוח.

מרדכי הלפרין: למה צריך להיות מענה?

מרדכי הלפרין: אם לא יהיו יותר נציגים, אז לא יהיו - - -

תומס מנור: כל קיבוץ - - -

שלום שמחון: מי בעד סעיף 15?

שלום שמחון: בעד – כולם נגד – אין סעיף מספר 15 אושר.

שלום שמחון: סעיף 15 אושר.

שלום שמחון: אנחנו עוברים לסעיף 16.

תומס מנור: אני ממשיך לקרוא: "תחנות קלפי 16.

תומס מנור: לצורך קיום הבחירות ישמשו כתחנות קלפי משרדי מועצות אזוריות ומקומיות באזור הצפון ובאזור הדרום, אחת או יותר בכל אזור, לפי קביעת ועדת הבחירות.

שלום שמחון: מי בעד סעיף 16?

שלום שמחון: בעד – כולם נגד – אין סעיף מספר 16 אושר.

אבשלום וילן: האם המגדלים יצטרכו לנסוע למועצה האזורית כדי להצביע?

תומס מנור: או למועצה המקומית – כל מועצה אזורית או מקומית.

אבשלום וילן: לרוב המגדלים אין מועצות מקומיות, אלא אזוריות.

אבשלום וילן: האם רק במשרדי המועצה אפשר יהיה להצביע?

שמרית שקד: כן.

תומס מנור: זה לא כל כך רחוק.

תומס מנור: אני ממשיך לקרוא: "ועדות קלפי 17.

תומס מנור: לא יאוחר מהיום הארבעה עשר לפני יום הבחירות תמנה ועדת הבחירות ועדת קלפי לכל תחנת קלפי".

שלום שמחון: אני יכול להגיד לך שברוב המקומות יהיו מועמדים מוסכמים.

שלום שמחון: אני משוכנע בזה.

רזי יהל: יש בעיה אחרת, האם בכלל חקלאים יגיעו לבחור.

רזי יהל: זו דילמה שנעוצה בשורש הרעיון של בחירות.

שלום שמחון: מה אתם רוצים?

שלום שמחון: שנמשיך להתנהל במצב הזמני?

שלום שמחון: סעיף 17 אושר.

שלום שמחון: אנחנו עוברים לסעיף 18.

תומס מנור: אני ממשיך לקרוא: "הרכב ועדות הקלפי 18.

תומס מנור: (א) בוועדת קלפי יהיו שלושה חברים לפחות ובהם עובד הציבור אשר יהיה היושב ראש; יתר חבריה תמנה הוועדה מבין הבוחרים שבפנקס, ובהם סגן היושב ראש.

תומס מנור: לכל חבר תמנה שני ממלאי מקום".

תומס מנור: (ב) ממלא מקום של חבר ועדת קלפי רשאי לכהן במקומו, אם נבצר מהחבר לכהן בתפקידו, וכן רשאי הוא להחליפו ביום הבחירות, לפי בקשתו.

תומס מנור: (ג) ועדת קלפי יכול שתפעל גם אם פחת מספר חבריה לשניים, ובלבד שאחד מהם הוא היושב ראש או סגנו".

שלום שמחון: יש פה הערה של מרדכי הלפרין, שחבר ועדת קלפי לא יוכל להיות מועמד לנציגות המגדלים בבחירות.

מרדכי הלפרין: נכון, הכוונה גם לוועדת בחירות וגם לוועדת קלפי.

קריאה: הבנת את זה, יעקב?

קריאה: היו"ר שלום שמחון: לא משנה, הוא יכול לשלוח מישהו אחר.

קריאה: זה לא חשוב, זה לא שמי לגביו, הוא יכול לשלוח מישהו אחר מטעם הארגון.

קריאה: זה לא משנה, הוא יכול גם לשלוח אותי.

קריאה: האם אין הערות לגבי סעיף 18?

קריאה: אנחנו מאשרים את סעיף 18.

תומס מנור: אני ממשיך לקרוא: "אספקת ציוד 19.

תומס מנור: (א) ועדת הבחירות תספק ליושב ראש ועדת הקלפי עותק של פנקס לתחנות הקלפי הבוחרים של האזור שבו נמצאת תחנת הקלפי, חתום ביד יושב ראש ועדת הבחירות.

תומס מנור: (ב) ועדת הבחירות תמציא ליושב ראש כל ועדת קלפי – (1) קלפי לקליטת מעטפות ההצבעה שבה מותקן מנעול ומפתח באופן המאפשר להכניס לתוכה מעטפות הצבעה והמונע להוציאן מתוכה, אלא בפתיחת מנעולה; (2) כמות מספקת של מעטפות הצבעה אטומות, הנושאות עליהן משני צידיהן את החותמת של ועדת הבחירות; (3) כמות מספקת של רשימות מועמדים".

שלום שמחון: האם יש הערות לסעיף 19? אין.

שלום שמחון: מי בעד סעיף 19?

שלום שמחון: בעד – כולם נגד – אין סעיף מספר 19 אושר.

שלום שמחון: סעיף 19 אושר.

תומס מנור: אני ממשיך לקרוא: "שעות ההצבעה 20.

תומס מנור: ההצבעה בקלפיות תהיה ללא הפסק משעה 12:00 של יום הבחירות ועד שעה 21:00 באותו יום, ובלבד שאם יגיע בוחר לתחנת קלפי בתוך שעות ההצבעה, רשאי הוא להצביע גם אם התעכבה הצבעתו אחרי השעה 21:00 של יום הבחירות".

קריאה: אפשר לקבוע עד 19:00.

שלום שמחון: מה אכפת לי?! תקבע את זה גם עד 17:00.

קריאה: לא, זה בסדר עד 21:00.

אבשלום וילן: למה משעה 12:00?

אבשלום וילן: לולנים קמים מוקדם.

קריאה: זה עד שעה 21:00 כשהשקיעה היא בשעה 20:00.

שלום שמחון: יש הערות לסעיף 20? אין.

שלום שמחון: סעיף 20 אושר.

תומס מנור: אני ממשיך לקרוא: "נוכחות בשעת 21.

תומס מנור: ביום ההצבעה לא יימצא אדם בתחנת הקלפי זולת – ההצבעה (1) חברי ועדת הקלפי או ממלאי מקומם; (2) המועמדים או משקיף שמונה מטעמם; (3) חברי ועדת הבחירות; (4) הבוחרים שהותרו להיכנס לשם הצבעה".

שלום שמחון: האם יש הערות לסעיף 21?

שלום שמחון: סעיף 21 אושר.

אבשלום וילן: האם חברי ועדת הקלפי זכאים לשכר?

שלום שמחון: חשבתי שתגיד שחברי ועדת הקלפי לא רשאים להיות חברים בכל אחת מהמפלגות.

אבשלום וילן: זה ברור לגמרי.

אבשלום וילן: אם אני אראה שחברי ועדת הקלפי הם חברי מרכז מהמפלגות, אני אפנה לנציב שירות המדינה, וכבר היו דברים מעולם.

אבשלום וילן: למען טוהר הבחירות, הם יכולים להיות אנשים פוליטיים, אבל לא חברי מרכז מפלגות, כשאף אחד לא תלוי בהם.

שלום שמחון: האם אפשר להוסיף את זה פה באיזשהו מקום?

קריאה: אתה לא יכול להוסיף את זה.

שלום שמחון: אנחנו עוברים לסעיף 22.

תומס מנור: אני ממשיך לקרוא: "הסדר בתחנה 22.

תומס מנור: יושב ראש ועדת הקלפי, סגנו או מי שימנה היושב ראש, יסדיר את כניסת הבוחרים אל התחנה לשם הצבעה".

שלום שמחון: תודה, סעיף 22 אושר.

שלום שמחון: אנחנו עוברים לסעיף 23.

שלום שמחון: "זיהוי המצביעים 23.

שלום שמחון: (א) הרוצה להצביע חייב לזהות עצמו בפני ועדת הקלפי בתעודת זהות או ברשיון נהיגה.

שלום שמחון: (ב) מי שהצביע, תמחק ועדת הקלפי את שמו מפנקס הבוחרים".

שלום שמחון: האם יש הערות לסעיף 23? אין.

שלום שמחון: מי בעד סעיף 23?

שלום שמחון: בעד – כולם נגד – אין סעיף מספר 23 אושר.

שלום שמחון: סעיף 23 אושר.

תומס מנור: "סדרי הצבעה 24.

תומס מנור: (א) בכל תחנת קלפי תוצב קלפי.

תומס מנור: (ב) ועדת הקלפי תמסור לבוחר את רשימת המועמדים באזור שאליו הוא משתייך, לפי ענף המשנה שבו הוא עוסק, והכללים לעניין סימון שמות המועמדים שבתקנת משנה (ג).

תומס מנור: (ג) בעל זכות בחירה הנמנה עם המגזר השיתופי או שהוא תאגיד רשום, ימציא ליושב ראש ועדת הקלפי אישור לפי טופס 2 שבתוספת, שבו נקוב שם הנציג שהוסמך מטעמו להצביע בבחירות.

תומס מנור: (ד) בתא המסתיר את הבוחר מעיני זולתו, יסמן הבוחר ברשימת המועמדים שמות נציגים במספר השווה למדד האזורי.

תומס מנור: (ה) את הרשימה ישים הבוחר במעטפה שנמסרה לו ואת המעטפה יטיל לקלפי, לעיני ועדת הקלפי.

תומס מנור: (ו) מי שמחמת מחלה או מום אינו מסוגל להצביע לבדו, רשאי להביא עמו אדם אחר כדי שיעזור לו בהצבעה".

שלום שמחון: תודה.

שלום שמחון: האם יש הערות לסעיף 24? אין.

שלום שמחון: מי בעד סעיף 24?

שלום שמחון: בעד – כולם נגד – אין סעיף מספר 24 אושר.

שלום שמחון: סעיף 24 אושר.

תומס מנור: אני ממשיך לקרוא: "מניין הקולות 25 (א) ועדת הקלפי תחל למנות את הקולות מייד לאחר תום ההצבעה בתחנת הקלפי; (ב) ועדת הקלפי תספור בנפרד את הקולות למועמדים מכל ענף משנה.

תומס מנור: (ג) ועדת קלפי תערוך פרוטוקול, בטופס אחיד שסיפקה ועדת הבחירות, על פתיחת הקלפי ועל מניין הקולות ותעבירו מייד עם כל חומר ההצבעה לוועדת הבחירות.

תומס מנור: (ד) הפרוטוקול של ועדת הקלפי ייחתם בידי שניים מחבריה לפחות, ובהם היושב ראש או סגנו; כל חבר מחברי ועדת הקלפי או מועמד וכל חבר של ועדת הבחירות רשאי להוסיף בפרוטוקול את הערותיו".

שלום שמחון: האם יש הערות לסעיף 25?

שלום שמחון: אין.

שלום שמחון: מי בעד סעיף 25?

שלום שמחון: בעד – כולם נגד – אין סעיף מספר 25 אושר.

שלום שמחון: סעיף 25 אושר.

תומס מנור: אני ממשיך לקרוא: "תוצאות 26.

תומס מנור: (א) בכל ענף משנה ייבחרו המועמדים שזכו למספר הקולות הגדול ביותר, בכפוף הבחירות להוראות תקנה 5(ג); במקרה של שוויון בקולות בין מועמדים, יבחר מביניהם שר ופרסומן החקלאות ופיתוח הכפר (להלן – השר).

תומס מנור: (ב) ועדת הבחירות תפרסם לא יאוחר מארבעה עשר ימים לאחר יום הבחירות תוצאות הבחירות בהודעה שהעתק ממנה יומצא לשר.

תומס מנור: (ג) בהודעה כאמור יפורטו לגבי כל ענף משנה – (1) מספר הקולות שבהם זכה המועמד; (2) שמות המועמדים שנבחרו למועצה.

תומס מנור: (ד) ההודעה האמורה בתקנת משנה (ג) תודבק במקום בולט לעין במשרדי המועצה ותפורסם ברשומות".

4414: יש לי הערה לסעיף 26(א).

4414: הסמכות של השר לקבוע מי הנציג אחרי שהיה הליך בחירות היא יותר מדי גדולה.

ביל שליו: זה רק אם יהיה שוויון ותיקו.

4414: ואם יהיה שוויון ותיקו?

4414: או שתהיה רוטציה או שיעשו הגרלה ביניהם, למה שהשר יקבע?

אבשלום וילן: אני רואה שזאת פעם ראשונה שאיש פוליטי יבדוק מאיזה מפלגה מי משני מועמדים ולפי זה יחליט.

אבשלום וילן: מה זה?

אבשלום וילן: צריך רוטציה.

שלום שמחון: אגב, תדעו שהוא לא יכול, לשר אין אפשרות בחירה.

שלום שמחון: אם הוא רוצה לבחור, צריך לשלוח את ועדת רביבי.

4414: אם אני ורזי יהל קיבלנו 100 קולות יחד, הוא יחליט שזה רז יהל ולא אני – ולמה?

אבשלום וילן: לפי דעתי, במקרה כזה צריך לעשות הסכם רוטציה.

אבשלום וילן: השר יכול להחליט מי ראשון מי שני.

אבשלום וילן: יושב ראש ועדת הבחירות צריך להחליט ולא השר.

שלום שמחון: אז מה אתה רוצה שיהיה כתוב פה אחרי "במקרה של שוויון בקולות בין מועמדים"?

אבשלום וילן: "ייערך הסכם רוטציה".

שלום שמחון: לא, "יבחר מביניהם שר החקלאות ופיתוח הכפר מי יכהן ראשון מחצית מהקדנציה".

אבשלום וילן: למה שר החקלאות ופיתוח הכפר ולא יושב ראש ועדת הבחירות?

שלום שמחון: לא משנה, הוא ממילא יהיה איש מטעמו.

אבשלום וילן: לא משנה, אבל זה לא אתי ששר החקלאות ופיתוח הכפר יתערב בזה.

אבשלום וילן: אני מניח שיושב ראש ועדת בחירות שוקל עניינית יותר מאשר שר.

ביל שליו: יושב ראש ועדת הקלפי.

4414: לא, לדעתי צריכה להיערך הגרלה.

חנה פרנקל: הגרלה זה דבר אקראי.

אבשלום וילן: צריך לומר שייערך הסכם רוטציה, ואז יוכרע מי מתחיל ראשון את הקדנציה.

שלום שמחון: יש הצעה יותר פשוטה: יכהן מי מביניהם מחצית ראשונה של הקדנציה, וזה ייקבע לפי האלף-בית של שם המשפחה.

חנה פרנקל: אולי לפי חלקו היחסי של ענף המשנה בין כל הענפים.

אבשלום וילן: לא, אבל שניהם הגיעו לתוצאה של 50%-50%.

אבשלום וילן: אם יעקב כהן ואני התמודדנו וכל אחד קיבל 50%, והוא נניח מהצפון ואני מהדרום, אנחנו צריכים לעשות רוטציה.

אבשלום וילן: אפשר להתחיל מהצפון לדרום או מהדרום לצפון.

אבשלום וילן: אני מציע לעשות הגרלה.

ביל שליו: בוא נלך על צפון דרום.

אבשלום וילן: ואם ייבחרו שני דרומיים?

שלום שמחון: "במקרה של שוויון בקולות בין מועמדים, יבחר מביניהם שר החקלאות ופיתוח הכפר ויעשה הסכם רוטציה".

שלום שמחון: האם אין עוד הערות לסעיף 26?

שלום שמחון: אין הערות.

שלום שמחון: סעיף 26 מאושר.

תומס מנור: יש תוספת שאפשר לוותר עליה.

אבשלום וילן: יש נספחים שלא צריך לקרוא.

שלום שמחון: אנחנו מסתכלים על תוספת - כתב מועמדות, אישור נציג מוסמך.

שלום שמחון: מי בעד?

שלום שמחון: מי נגד?

שלום שמחון: בעד – כולם נגד – אין תוספת, כתב מועמדות ואישור נציג מוסמך אושרו.

שלום שמחון: מי בעד אישור כל סעיפי התקנות, בתוספת להגדרה בסעיף ההגדרות ובתוספת לתקנה 7 והתיקון לתקנה 26(א)?

שלום שמחון: מי נגד?

שלום שמחון: בעד – 2 נגד – אין נמנע – אין תקנות המועצה לענף הלול (כללים בדבר בחירת נציגי המגדלים), התשס"ה-2004, בתוספת להגדרה בסעיף ההגדרות ובתוספת לתקנה 7 והתיקון לתקנה 26(א), אושרו.

שלום שמחון: התקנות אושרו פה אחד.

אבשלום וילן: אני דורש רביזיה.

שלום שמחון: מתי נקיים את הרביזיה?

אבשלום וילן: זה לא בוער.

שלום שמחון: אתה תמיד יכול למשוך את הרביזיה.

שלום שמחון: אנחנו נאפשר למשרד האוצר – כפי שביקש אתמול בערב - להעיר הערות מהותיות לתקנות פה, וננסה להכניס את הרביזיה של חבר הכנסת וילן במהלך השבוע הבא כשנחליט.

אבשלום וילן: אולי גם שר החקלאות יציע הצעת פשרה.

יצחק כהן: אדוני היושב ראש, לאור הוויכוח שהתנהל פה על נושא הייצוג של המגזר השיתופי, השאלה היא אם במסגרת המינויים אפשר להוסיף רובריקה שהשרים ימנו שני נציגים.

שלום שמחון: אני חושב שהיה צריך לאזן את זה, אבל זה לא הגיוני שהם יהיו 5-4, יותר הגיוני בפטם 6-3, אבל שמרדכי הלפרין יחשוב על משהו.

יצחק כהן: אנחנו רוצים לחיות בשלום.

שלום שמחון: בעיקרון, אנחנו את התקנות אישרנו, אלא אם כן מתקבלת הרביזיה.

שלום שמחון: אני לא מניח שהיא תתקבל.

חנה פרנקל: אלא אם כן השר מושך את ההצעה, כפי שאמרנו בהתחלה.

שלום שמחון: השר יכול לעשות מה שהוא רוצה, רק קחו בחשבון שאין שום סיכוי בעולם שיהיה לכם בעתיד גן עדן כמו שהיה לכם היום.

שלום שמחון: אני יודע מה שאני אומר, גן עדן לא יהיה לכם פה.

שלום שמחון: תודה רבה, הישיבה נעולה.